Den amerikanske økologen Garrett Hardin (1915–2003) står bak begrepet allmenningens tragedie, som i ettertid har blitt en viktig metafor for mislykket kollektiv ressursforvaltning. Helt generelt brukes begrepet om naturressurser som utnyttes til eget formål og fortjeneste, uten hensyn til konsekvenser på lang sikt. Eksempler er rovfiske, at søppel og miljøgifter havner i havet, forurensning av luft og av atmosfæren med klimagasser.